ai4bharat/Pralekha huggingface dataset:
இளைஞர் நலன் மற்றும் விளையாட்டு அமைச்சகம்
திரு அனுராக் சிங் தாக்கூர் தேசிய விளையாட்டு தினத்தன்று தேசிய விளையாட்டு கூட்டமைப்புகளின் இணையதளத்தை தொடங்கி வைத்தார்
ஃபிட் இந்தியா விநாடி வினாவின் மூன்றாவது பதிப்பை திரு அனுராக் சிங் தாக்கூர் அறிவித்தார்
புடாபெஸ்டில் நடைபெற்ற உலக தடகள சாம்பியன்ஷிப் போட்டியின் 4×400 மீட்டர் ஆண்கள் தொடர் ஓட்டப்பந்தையப் போட்டியில் பங்கேற்ற இந்திய அணியை திரு அனுராக் சிங் தாக்கூர் பாராட்டினார்.
விளையாட்டுத் துறை முதல் சந்திரயான் வரை முத்திரை பதிக்கப்பட்டுள்ளது- இது புதிய இந்தியா: மத்திய அமைச்சர் திரு அனுராக் சிங் தாக்கூர்
தேசிய விளையாட்டு தினத்தை முன்னிட்டு, மத்திய இளைஞர் நலன் மற்றும் விளையாட்டுத் துறை அமைச்சர் திரு அனுராக் சிங் தாக்கூர் இன்று  ஜே.எல்.என் ஸ்டேடியத்தில் நடந்த ஒரு நிகழ்ச்சியில் ஃபிட் இந்தியா விநாடி வினாவின் மூன்றாவது பதிப்பைத் தொடங்கி வைத்தார்.
இந்த நிகழ்வில் புதுதில்லியில் உள்ள பல்வேறு பள்ளிகளைச் சேர்ந்த கிட்டத்தட்ட 500 பள்ளி மாணவர்கள், தேசிய விளையாட்டு சம்மேளனங்களைச் சேர்ந்த பல சிறந்த விளையாட்டு வீரர்கள் மற்றும் அதிகாரிகள் கலந்து கொண்டனர்.
கேலோ இந்தியா திட்டத்தின் கீழ் அனுமதிக்கப்பட்ட விளையாட்டு உள்கட்டமைப்பு திட்டங்கள் குறித்த தகவல் கையேட்டையும் அமைச்சர் வெளியிட்டார். அத்துடன் தேசிய விளையாட்டுக் கூட்டமைப்பின் இணையதளத்தையும் அறிமுகம் செய்தார். புடாபெஸ்டில் நடைபெற்ற உலகத் தடகள சாம்பியன்ஷிப்பில் ஆசிய சாதனையை உருவாக்கிய 4×400 மீட்டர் ஆண்கள் ரிலே அணியையும் அமைச்சர் பாராட்டினார்.
இந்த நிகழ்ச்சியில் பேசிய திரு அனுராக் தாக்கூர், ஹாக்கி வீரர் மேஜர் தயான் சந்த் 1928, 1932 மற்றும் 1936 ஆம் ஆண்டுகளில் ஹாக்கியில் தொடர்ந்து மூன்று ஒலிம்பிக் தங்கப் பதக்கங்களை இந்தியாவுக்குப் பெற்றுத் தந்ததாகத் தெரிவித்தார். இந்த மாபெரும் வீரருக்கு மரியாதை செலுத்துவதற்கு இது பொருத்தமான நாள் என்று அவர் கூறினார்.
60 ஆண்டுகளில், உலக பல்கலைக்கழக விளையாட்டுகளில் அதிகபட்சமாக 18 பதக்கங்கள் மட்டுமே கிடைத்ததாகவும் இந்த ஆண்டு மட்டும் 26 பதக்கங்களை வென்றுள்ளதாகவும் அவர் கூறினார். அதுமட்டுமல்ல, செஸ் போட்டியில் பிரக்ஞானந்தா, மல்யுத்தத்தில் அந்திம் பங்கல், வில்வித்தையில் அதிதி கோபிசந்த் சுவாமி என அனைத்து விளையாட்டுகளிலும் அபாரமான வெற்றிகளைப் பெற்று வருவதாக அவர் தெரிவித்தார். புடாபெஸ்ட் உலகத் தடகள சாம்பியன்ஷிப் போட்டியிலும், 4×400 மீட்டர் போட்டியில் இந்திய ரிலே அணி சாதனை படைத்துள்ளதாக அவர் குறிப்பிட்டார். பருல் சவுத்ரி மற்றும் நீரஜ் சோப்ரா ஆகியோரும் சிறந்த திறனை வெளிப்படுத்தி இருப்பதாக அமைச்சர் மேலும் கூறினார்.
ஃபிட் இந்தியா விநாடி வினாவின் இரண்டு ஆண்டுகளைத் தொடர்ந்து, 3 வது ஆண்டுப் போட்டியும் அறிவிக்கப்பட்டுள்ளதாக அவர் தெரிவித்தார். பள்ளி மாணவர்களுக்கான இந்தியாவின் மிகப்பெரிய விளையாட்டு மற்றும் உடற்தகுதி விநாடி வினாப் போட்டியான இது மொத்தம் ரூ3. .25 கோடி பரிசுத் தொகையைக் கொண்டுள்ளது என அவர் கூறினார். விளையாட்டுத் துறை முதல் சந்திரயான் வரை முத்திரையை இந்தியா பதித்துள்ளதாகவும் இது புதிய இந்தியா என்றும் திரு அனுராக் தாக்கூரி தெரிவித்தார்.
பிரதமர் அலுவலகம்
அரசியல் நிர்ணய சபையின் 75 ஆண்டுகளைக் குறிக்கும் வகையில் அதன் வரலாற்றுச் சிறப்புமிக்க முதலாவது அமர்வு நாளில் தலைசிறந்த அறிஞர்களுக்குப் பிரதமர் புகழாரம் சூட்டியுள்ளார்
அரசியல் நிர்ணய சபையின் 75 ஆண்டுகளைக் குறிக்கும் வகையில் அதன் வரலாற்றுச் சிறப்புமிக்க முதலாவது அமர்வு நாளில் தலைசிறந்த அறிஞர்களுக்குப் பிரதமர் திரு.நரேந்திர மோடி புகழாரம் சூட்டியுள்ளார்.
தொடர்ச்சியான டுவிட்டர் பதிவுகளில் பிரதமர் கூறியிருப்பதாவது;
“இன்றைய தினம், 75 ஆண்டுகளுக்கு முன் நமது அரசியல் நிர்ணய சபை முதன்முறையாகக் கூடிய நாளாகும். இந்திய மக்களுக்கு மதிப்புமிக்க அரசியல் சட்டத்தை வழங்கும் நோக்கத்துடன் நாட்டின் பல்வேறு பகுதிகளிலிருந்து, பல்வேறு பின்னணிகளுடன், பல வகையான கொள்கைகளுடனும் கூட தலை சிறந்த அறிஞர்கள் ஒன்று கூடினார்கள். இந்த மாமனிதர்களுக்குப் புகழஞ்சலி.
இந்த சபையின் மூத்த உறுப்பினராக இருந்த டாக்டர் சச்சிதானந்த சின்ஹா, அரசியல் நிர்ணய சபையின் முதலாவது அமர்வுக்குத் தலைமை தாங்கினார்.
இவர் ஆச்சாரிய கிருபளானியால் அறிமுகம் செய்யப்பட்டு தலைமையிடத்திற்கு அழைத்துச் செல்லப்பட்டார்.
75 ஆண்டுகளுக்கு முன் நமது அரசியல் நிர்ணய சபை முதன்முறையாகக் கூடிய நாளான இன்றைய தினத்தில், இந்த மதிப்புமிகு கூட்ட நடவடிக்கைகள் பற்றியும், இதன் ஒரு பகுதியாக இருந்த தலைசிறந்த அறிஞர்கள் பற்றியும் கூடுதலாக அறிந்து கொள்ளுமாறு இளம் நண்பர்களை நான் வலியுறுத்துகிறேன். இதைச் செய்வதன் மூலம் அறிவுபூர்வமான அனுபவத்தை வளப்படுத்திக் கொள்ளலாம்.”
(
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
மத்திய பொதுப்பணித்துறை தில்லியில் 50,000 மரக்கன்றுகளை நடுகிறது – மழைநீர் சேகரிப்பு அமைப்புகள், கழிவுநீர் சுத்திகரிப்பு நிலையம் ஆகியவற்றை நீர் சிக்கன நடவடிக்கையாக அனைத்துப் பெரிய திட்டங்களிலும் அமைத்து வருகிறது
நாடெங்கும் உள்ள மத்திய அரசு கட்டிடங்களில் 13.3 மெகாவாட் திறன் கொண்ட சூரிய மின்சக்தி அமைப்புகளை மத்திய பொதுப்பணித்துறை நிறுவியுள்ளது
கட்டப்பட்ட சூழ்நிலைகளில் நிலையான மேம்பாட்டு அம்சத்தை உருவாக்குவதில் மத்திய பொதுப்பணித்துறை முன்னணியில் உள்ளது. இந்த துறையின் அனைத்து புதிய கட்டுமானங்களும் குறைந்தபட்சம் கிரிஹா மதிப்பீட்டில் குறைந்தது 3 நட்சத்திர அந்தஸ்துடன் அமைக்கப்படுகிறது. ஜவகர்பவன், பரியாவரன் பவன், பஞ்சாப் நேஷனல் வங்கி தலைமையகம், எஸ்டிபிஐ மொஹாலி போன்ற கட்டிடங்களை முற்றிலும் பசுமை கட்டிடங்களாக அமைத்து லீடு மதிப்பீட்டில் 5 நட்சத்திர அந்தஸ்தில் கட்டியுள்ளது. இதில் பரியாவரன் பவன் கட்டிடத்தில் பயன்படுத்தப்படும் மின்சாரம் முழுவதையும் கட்டிடத்திலேயே உற்பத்திச் செய்யும் அமைப்புக்களை கொண்டது.
தில்லி நகரை பசுமையாக்குவதற்காக சிறப்பு இயக்கமாக மத்திய பொதுப்பணித்துறை பல்வேறு குடியிருப்புகள். அலுவலக வளாகங்களில் 50,000 மரக்கன்றுகளை விரைவில் நட உள்ளது.
அரசு கட்டிடங்களில் புதுப்பிக்கக் கூடிய மின்சார உற்பத்தித் திட்டங்களை மத்திய பொதுப்பணித்துறை அமைத்துள்ளது. நாடெங்கும் மத்திய அரசு கட்டிடங்களில் மொத்தம் 13.3 மெகாவாட் திறன் கொண்ட சூரிய சக்தி மின் உற்பத்தி சாதனங்கள் அமைக்கப்பட்டுள்ளன. இவை அனைத்தும் 25 லட்சம் யூனிட் புதுப்பிக்கக் கூடிய மின்சாரத்தை உற்பத்தி செய்து ரூ.29 கோடியை சிக்கனப்படுத்தியுள்ளது.
மின்சாரத்தை சிக்கனமாக பயன்படுத்தும் நடவடிக்கைகளில் மத்திய பொதுப்பணித்துறை அர்ப்பணிப்புடன் செயல்படுகிறது. இதற்கென மத்திய அரசு கட்டிடங்களில் எல்இடி விளக்குகள் பொருத்தப்பட்டுள்ளன.
தண்ணீரை சிக்கனப்படுத்தும் நடவடிக்கையாக அனைத்துப் பெரிய கட்டிடங்களிலும் மழைநீர் சேமிப்பு அமைப்பு, கழிவுநீர் சுத்திகரிப்பு அமைப்பு ஆகியவற்றை உருவாக்குவதை மத்திய பொதுப்பணித்துறை கட்டாயமாக்கியுள்ளது.
புதுதில்லியில் அனைத்து 4 குடியிருப்புக்களை சீரமைக்கும் திட்டங்கள் நடைமுறைப்படுத்தும் போது ஒரு மரத்தைக் கூட வெட்டாமலும் அதே சமயம் திட்டமிட்ட காலத்திலும் கட்டி முடிப்பதற்கு மத்திய வீட்டு வசதி நகர்ப்புற விவகாரங்கள் துறை அமைச்சர் திரு.ஹர்தீப் சிங் பூரி உத்தரவுக்கிணங்க நடவடிக்கை எடுக்கப்பட்டு வருகிறது.
(Visitor Counter : 142
சுரங்கங்கள் அமைச்சகம்
தேசிய கனிம ஆய்வு அறக்கட்டளையின் முக்கியமான கூட்டத்திற்கு திரு பிரகலாத் ஜோஷி தலைமை தாங்குகிறார்
2022 ஏப்ரல் 13-ம் தேதி புதுதில்லியில் நடைபெறவுள்ள தேசிய கனிம ஆய்வு அறக்கட்டளையின் நான்காவது ஆட்சிமன்றக் குழுக் கூட்டத்திற்கு மத்திய நிலக்கரி, சுரங்கங்கள் மற்றும் நாடாளுமன்ற விவகாரங்கள் துறை அமைச்சர் திரு பிரலாத் ஜோஷி தலைமை தாங்குகிறார்.
குழுவின் உறுப்பினர்களாக உள்ள பெட்ரோலியம் மற்றும் இயற்கை எரிவாயு அமைச்சர் திரு ஹர்தீப் சிங் புரி, நிலக்கரி, சுரங்கம் மற்றும் ரயில்வே இணை அமைச்சர் திரு ராவ்சாகேப் பாட்டீல் தன்வே மற்றும் மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் ஆகியோர் இந்தக் கூட்டத்தில் கலந்து கொள்கின்றனர்.
அசாம், கர்நாடகா, மத்தியப் பிரதேசம், மகாராஷ்டிரா, ராஜஸ்தான் மற்றும் தமிழ்நாடு ஆகிய மாநிலங்க சேர்ந்த சுரங்கம் மற்றும் புவியியல் துறைக்கு பொறுப்பான ஆறு அமைச்சர்களும் ஆட்சிமன்றக் குழுவில் உள்ளனர். அவர்களும் கூட்டத்தில் கலந்து கொள்வார்கள் என்று எதிர்பார்க்கப்படுகிறது.
அறக்கட்டளையின் செயல்பாட்டை ஆய்வு செய்வதும், நாட்டில் முக்கியமான கனிமங்களின் அதிகரித்து வரும் தேவையைக் கருத்தில் கொண்டு கனிம ஆய்வில் மேலும் வேகத்திற்கான வழிமுறைகளை வழங்குவதும் கூட்டத்தின் நோக்கமாகும்.. கனிம ஆய்வை மேற்கொள்ள மாநில அரசுகளுக்கு நிதி ஊக்குவிப்பு மற்றும் ஆய்வு நடவடிக்கைகளில் தனியாரை ஈடுபடுத்துவது தொடர்பான முக்கியமான கொள்கை முடிவுகளை குழு ஆலோசித்து இறுதி செய்யும் என்று எதிர்பார்க்கப்படுகிறது.
2021-22 நிதியாண்டில், திட்டங்களுக்கான அனுமதிகள் மற்றும் ஆய்வு நிறுவனங்களுக்கு நிதி வழங்குதல் ஆகியவற்றின் அடிப்படையில், முந்தைய ஆண்டுகளின் செயல்திறனை கடந்து, அறக்கட்டளை மிகச் சிறப்பாகச் செயல்பட்டுள்ளது. நாட்டில் கனிம ஆய்வுகளை அதிகரிக்கும் நோக்கத்துடன் 2015-ல் தேசிய கனிம ஆய்வு அறக்கட்டளை நிறுவப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1815668
பழங்குடியினர் நலத்துறை அமைச்சகம்
சர்வதேச யோகா தினத்திற்காக ஆயுஷ் அமைச்சகத்திற்கு 34,000யோகா பாய்களை டிரைஃபெட் வழங்குகிறது
பழங்குடியின வகுப்பைச் சேர்ந்த கைவினைஞர்களின் மேம்பாடு மற்றும் அவர்களது அற்புதமான வேலைத்திறன் ஆகியவற்றை பறைசாற்றும் நோக்கத்துடன் ஆற்றல்மிகு முன் முயற்சியாக, இந்திய பழங்குடியின கூட்டுறவு சந்தைப்படுத்துதல் மேம்பாட்டு கூட்டமைப்பு டிரைஃபெட் ஆயுஷ் அமைச்சகத்துடன் இணைந்து 34,000 யோகா பாய்களை வழங்குகிறது.
இந்த கூட்டுமுயற்சி சர்வதேச யோகா தினத்தையொட்டி பழங்குடியின சமுதாயத்தினரின் மேம்பாடுக்கு வழிவகுப்பதுடன் இந்தியாவின் செழுமையான கலாச்சார பாரம்பரியத்தை கொண்டாடுவதை நோக்கமாக கொண்டுள்ளது. இந்த முன் முயற்சி பழங்குடியின சமுதாயத்தினரின் பொருளாதார முன்னேற்றத்திற்கு வழிவகுப்பதுடன் அவர்களது தனித்துவமான கலைப் பாரம்பரியங்களை மேம்படுத்தும்.
நாட்டின் பல்வேறு பகுதிகளைச் சேர்ந்த கைவினைஞர்களிடமிருந்து இந்த 34,000 யோகா பாய்கள் கொள்முதல் செய்யப்பட்டுள்ளன. இந்தியப் பழங்குடியின மக்களின் கலாச்சார பாரம்பரியத்தை இந்த பாய்கள் வெளிப்படுத்தும்.
சர்வதேச யோகா தினத்தில் நடைபெறவுள்ள பல்வேறு நிகழ்ச்சிகள் பயிலரங்குகள், பயிற்சி முகாம்கள் போன்றவற்றுக்கு இந்த பாய்களை ஆயுஷ் அமைச்சகம் பயன்படுத்தும். யோகா ஆர்வலர்களுக்கும் பழங்குடியின கலைஞர்களுக்குமிடையே வலுவான தொடர்பை ஏற்படுத்தும் வகையில் இந்த பாய்கள் அமைந்துள்ளன.
நிதி அமைச்சகம்
வருமான வரித்துறை தூய பணச் செயல்முறை இரண்டாம் நிலையில் அதிக ரொக்கத்தை கட்டியதற்கான கூடுதல் வழக்குகளை முன்னெடுத்துச் செல்கிறது
வருமான வரித்துறை  வணிகச் செயல்பாட்டு அறிக்கையிலிருந்து  பெற்ற தகவல்களைப் பயன்படுத்தி 5.56 இலட்சம் புதிய நபர்களை தூய பணச்செயல்முறை  இரண்டாம் நிலையில் அடையாளம் கண்டுகொண்டு உள்ளது. ரூபாய் நோட்டுக்கள் செல்லாது என்று அறிவிக்கப்பட்ட போது மேற்கண்டவர்கள் ரொக்கமாக செலுத்திய தொகைக்கும் அவர்களுடைய வருமானவரி படிவத்துக்கும் முரண்பாடு உள்ளதாக காணப்பட்டு இருப்பவர்களே இவர்கள். மற்றும் 1.04 இலட்சம் நபர்கள் தூய பணச்செயல்முறை  முதல் நிலையின் போது அவர்களின் அனைத்து வங்கிக் கணக்குகளையும் மின்னணு ஒப்பிட்டுப் பார்த்தலுக்கு அளிக்காதவர்கள் என்று அவர்கள் அடையாளப்படுத்தப்பட்டுள்ளார்கள். முதல் நிலையில் 17.92 இலட்சம் நபர்கள் பெரிய தொகையை செலுத்தியவர்களாக அடையாளப்படுத்தப்பட்டு மின்னணு ஒப்பீட்டலுக்கு உரியவர்களாக ஆக்கப்பட்டவர்களில் 9.72 இலட்சம் நபர்கள் அவர்களின் ஆன்லைன் பதிலை சமர்பித்துள்ளார்கள்.
அடையாளப்படுத்தப்பட்ட வழக்குகள் மற்றும் கணக்குகள் பற்றிய தகவல் ஒரு நிரந்தர கணக்கு எண் உள்ளவரின் மின்னணுப்பதிவு சன்னல் முகப்பில் https://incometaxindiaefiling.gov.in. இருக்கும்படி அமைக்கப்பட்டிருக்கின்றன. நிரந்தரக் கணக்கு எண் உள்ளவர் ”பணப்பரிவர்த்தனை 2016” என்ற இணைப்பில் ”இணக்கம்” என்ற பிரிவுக்குக் கீழே முகப்பில் காணலாம். வரி செலுத்துபவர் வருமான வரி அலுவலகத்துக்குச் செல்லும் அவசியம் இல்லாமல் ஆன்லயனில் விளக்கம் அளிக்கலாம். எல்லா அடையாளம் கண்டு கொள்ளப்பட்டவர்களும் மின்னஞ்சல் அல்லது குறுஞ்செய்தி மூலம் அவர்களது பதிலை ஆன் லைனில் அனுப்பலாம் என்று தெரிவிக்கப்படுகிறார்கள்.
கீழ்க்கண்ட தகவல் மனமுவந்து ஒத்துழைப்பு நல்கும் மனப்பாங்கை வளர்ப்பதற்காக அனுப்பப்பட்டிருக்கிறது:
வங்கிக் கணக்கில் ரூ. 2 இலட்சமோ அல்லது அதற்கு மேலோ ரொக்கமாக செலுத்தப்பட்ட விவரம் வருமானவரி அறிக்கையில்  குறிக்கப்படுவது அவசியமாக்கப்பட்டிருக்கிறது. இந்தத் தகவல் வருமான வரித்துறையிடம் உள்ள தகவலுடன் ஒப்பிட்டுப் பார்க்கப்படும்.
ரூபாய் நோட்டுக்கள் செல்லாது என்று அறிவிக்கப்பட்ட போது வரி செலுத்துவோர் வங்கியில் ரொக்கமாகச் செலுத்திய தொகை அவர்களது வருமான வரி அறிக்கையில்  குறிப்பிடப்பட்டுள்ளது என்பதை உறுதி செய்து கொள்ள வேண்டும் மற்றும் வருமானத்தைக் கணக்கிடும் போது இவ்வாறு ரொக்கமாக செலுத்தப்பட்ட தொகையும் கனக்கில் சேர்க்கப்பட வேண்டும்.
மேற்கண்ட காலத்தில் ரொக்கமாக செலுத்தப்பட தொகை உண்மையாகவும் முழுமையாகவும் அவையில் வெளியிடப்படவேண்டும்.
16 -05- 2017 ல் தொடங்கப்பட்ட தூய்மை பணச் செயல்முறை முகப்பு  கீழ்க்கண்ட கவனத்தைக் கவரும் சிறப்புக் கூறுகளைப் பெற்றுள்ளது:
பலவற்றை உட்கொண்டுள்ள தகவல் ஒரிடத்தில் உள்ளடக்கிய படிப்படி வழிகாட்டிகள், அடிக்கடி கேட்கப்படும் கேள்விகள், பயனீட்டாளர் வழிகாட்டிகள், விரைவுக்குறிப்பு வழிகாட்டிகள் மற்றும் ஒப்பிட்டுப் பார்க்கும் செயல்முறை மற்றும் மற்றைய சிக்கல்களுக்கான பயிற்சிக் கருவித் தொட்டிகள். குடிமகனின் பங்கேற்பை விளைவித்தல் வரிசெலுத்துவதை கடமையாகக் கொண்டியங்கும் சமுதாயத்தை உருவாக்கி ஒவ்வொரு இந்தியரும் வரிசெலுத்துவதில் பெருமையுணர்தல். குடிமக்கள் உறுதிமொழி எடுத்துக்கொண்டும், தம்முடன் உடனிலையிலுள்ள குடிமக்களுக்கு கல்வி மற்றும் அவர்களின் பங்கேற்பு ஆகியவற்றை ஊக்குவித்தும் மற்றும் தங்கள் அனுபவங்களைப் பகிர்ந்து கொண்டும் மற்றும் தங்களின் பின்னூட்டதை பதிவுசெய்தும் தூய பணச்செயல் முறைக்கு ஆதரவு அளித்திடல் வேண்டும்.
வரிச் செயலாட்சி பளிங்கு போன்றிருக்கும் நிலையை தற்போதய நிலையைப் பகிர்ந்துகொண்டும்  மற்றும் கருத்துவழி பகுப்பாய்வு அறிக்கைகள் .
தொலைதொடர்பு மற்றும் தகவல் தொழில்நுட்ப அமைச்சகம்
டிஜிட்டல் பரிவர்த்தனைகளை பாதுகாப்பானவையாகவும், நம்பகத்தன்மை மிக்கவையாகவும் ஆக்குவதற்கான உயர்மட்ட கூட்டத்திற்கு தொலை தொடர்புத்துறை அமைச்சர் திரு. ரவி சங்கர் பிரசாத் தலைமை வகித்தார்
கைபேசிகளில் வரும் விரும்பத்தகாத தகவல்கள், குறுஞ்செய்திகள் மூலம் தொடர்ந்து தொல்லை அளித்தல், மோசடியான கடன் வசதிகள் குறித்த வாக்குறுதிகள், இவை அனைத்துக்கும் மேல் டிஜிட்டல் பரிவர்த்தனைகளை பாதுகாப்பானவையாக ஆக்குதல் ஆகியவை குறித்த உயர்மட்ட கூட்டத்திற்கு மத்திய மின்னணு மற்றும் தகவல் தொழில்நுட்பம், தொலைதொடர்பு மற்றும் சட்டம் & நீதி அமைச்சர் திரு. ரவி சங்கர் பிரசாத் இன்று தலைமை வகித்தார்.
செயலாளர் , உறுப்பினர்  மற்றும் துணை தலைமை இயக்குநர்  ஆகியோரும் இக்கூட்டத்தில் கலந்து கொண்டனர்.
விரும்பத்தகாத வர்த்தக தகவல்கள் அல்லது தொலைபேசி அழைப்புகள் மூலமாக தொலைதொடர்பு சந்தாதாரர்களை துன்புறுத்தும் தொலைத்தொடர்பு சந்தையாளர்கள் மற்றும் தனி நபர்கள் மீது கடுமையான நடவடிக்கை எடுக்குமாறு அதிகாரிகளை அமைச்சர் கேட்டுக்கொண்டார்.
தொலைதொடர்பு வசதிகளை பயன்படுத்தி நிதி மோசடிகள் செய்யப்பட்டு, சாதாரண மக்கள் பாடுபட்டு ஈட்டிய பணம் ஏமாற்றப்பட்டு வருவதாக கூறிய அமைச்சர், இத்தகைய செயல்களை உடனடியாக நிறுத்துவதற்கு தேவையான கடுமையான நடவடிக்கைகளை எடுக்குமாறு அதிகாரிகளுக்கு தெளிவான அறிவுறுத்தல்கள் வழங்கப்பட்டுள்ளன என்றார்.
டெலிமார்க்கெட்டிங் மூலம் தொல்லை கொடுப்போர் மீது அபராதங்கள் விதிக்கவும், தொடர்ந்து ஈடுபட்டால் இணைப்புகளை துண்டிக்கவும் திட்டமிடப்பட்டுள்ளது.
இதற்காக டிஜிட்டல் நுண்ணறிவு பிரிவு என்னும் மைய முகமை ஏற்படுத்தப்படும். உரிமை சேவை பிரிவை பொருத்தவரை, மோசடி நிர்வாகம் மற்றும் நுகர்வோர் பாதுகாப்புக்கான தொலைத்தொடர்பு தகவல் ஆய்வு அமைப்பு உருவாக்கப்படும்.
இதன் மூலம் டிஜிட்டல் சூழலியல் மீது மக்களுக்கு இருக்கும் நம்பிக்கை வலுப்பட்டு, கைப்பேசி மூலம் செய்யப்படும் டிஜிட்டல் பண பரிவர்த்தனைகள் பாதுகாப்பானவையாகவும், நம்பகத்தன்மை மிக்கவையாகவும் ஆகி டிஜிட்டல் இந்தியாவை ஊக்குவிக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1698158
-------
(Visitor Counter : 194
பிரதமர் அலுவலகம்
கர்நாடகாவின் தார்வாட் மாவட்டத்தில் நிகழ்ந்த சாலை விபத்தில் உயிரிழந்தவர்களுக்கு பிரதமர் இரங்கல்
கர்நாடகாவின் தார்வாட் மாவட்டத்தில் நிகழ்ந்த சாலை விபத்தில் உயிரிழந்தவர்களுக்கு பிரதமர் திரு நரேந்திர மோடி இரங்கல் தெரிவித்துள்ளார்.
“கர்நாடகாவின் தார்வாட் மாவட்டத்தில் நிகழ்ந்த சாலை விபத்தில் நேர்ந்த உயிரிழப்புகளை அறிந்து ஆழ்ந்த துயருற்றேன். இந்த சோக தருணத்தில் உயிரிழந்தோரின் குடும்பத்தினருக்கு எனது இரங்கல்கள். காயமடைந்தவர்கள் விரைவில் குணமடைய பிரார்த்திக்கிறேன்.”
இவ்வாறு பிரதமர் வெளியிட்டுள்ள சுட்டுரைச் செய்தியில் குறிப்பிட்டுள்ளார்.
பிரதமர் அலுவலகம்
ஹோலிப் பண்டிகை வாழ்த்து கூறிய பெஞ்சமின் நேதன்யாஹூவுக்குப் பிரதமர் நன்றி
இஸ்ரேல் பிரதமர் திரு.பெஞ்சமின் நேதன்யாஹூ தெரிவித்த ஹோலிப் பண்டிகை வாழ்த்துகளுக்குப் பதிலளித்து பிரதமர் திரு.நரேந்திர மோடி ட்விட்டர் பதிவில் கூறியிருப்பதாவது;
“எனது நண்பர் பிரதமர் நேதன்யாஹூவின் ஹோலிப் பண்டிகை சிறப்பு வாழ்த்துகளுக்கு நன்றி. இந்தியா முழுவதும் உள்ள மக்கள் இந்தப் பண்டிகையை மிகுந்த எழுச்சியுடன் கொண்டாடுகின்றனர்.
புரிம் பண்டிகையையொட்டி இஸ்ரேல் மக்களுக்கும், உங்களுக்கும் எனது மகிழ்ச்சிகரமான பண்டிகை வாழ்த்துக்கள்”.
•••
(AD/PKV/RR
(
உள்துறை அமைச்சகம்
இந்திய காவல் பணியின்  72-வது பிரிவை சேர்ந்த பயிற்சி அதிகாரிகளுடன் மத்திய உள்துறை அமைச்சர் திரு அமித் ஷா காணொலி மூலம் உரையாடல்
இந்திய காவல் பணியின்  72-வது பிரிவை சேர்ந்த பயிற்சி அதிகாரிகளுடன் மத்திய உள்துறை அமைச்சர் திரு அமித் ஷா காணொலி மூலம் இன்று உரையாடினார்.
இளம் காவல் அதிகாரிகளிடம் உரையாடிய திரு அமித் ஷா, எந்தவொரு நிறுவனத்திலும் அமைப்பு என்பது மிகவும் முக்கியம் என்றார். ஒரு அமைப்பில் இருப்பவர்கள் அதை வலுப்படுத்த பணியாற்றினால் தான் எந்தவொரு நிறுவனமும் வெற்றிகரமாக திகழ முடியும் என்று அவர் கூறினார். நிறுவனத்தின் அமைப்பை மேம்படுத்தினால், நிறுவனம் தானாக முன்னேறி சிறந்த விளைவுகளை ஏற்படுத்தும் என்று அவர் மேலும் தெரிவித்தார். நிறுவனத்தை அமைப்பு ரீதியானதாக மாற்றுவது வெற்றிக்கு மிகவும் முக்கியமானது என்று திரு ஷா கூறினார். இன்றைய தேவைகளுக்கு ஏற்ப ஒரு அமைப்பின் இயந்திரங்களுக்கு பயிற்சி அளித்தால் தான் அமைப்பை மாற்ற முடியும் என்பது பிரதமர் திரு நரேந்திர மோடியின் லட்சியம் என்று உள்துறை அமைச்சர் கூறினார்.
நடவடிக்கையின்மை அல்லது அதீத நடவடிக்கை ஆகிய குற்றச்சாட்டுகள் காவல் துறை மீதிருப்பதாக மத்திய உள்துறை அமைச்சர் கூறினார். இவற்றை தவிர்த்து நடவடிக்கைகளை நோக்கி மட்டும் காவல் துறை முன்னேற வேண்டும் என்று கூறிய அவர், நடவடிக்கை என்றால் நியாயமான, இயற்கையான நடவடிக்கை என்றும், காவலர்கள் சட்டத்தை புரிந்து கொண்டு சரியானதை செய்ய வேண்டும் என்றும் கூறினார்.
நாட்டின் முதல் உள்துறை அமைச்சரும் இரும்பு மனிதருமான திரு சர்தார் வல்லபாய் பட்டேல் நாட்டை ஒருமைப்படுத்தும் பணியை செய்ததாகவும், நவீன இந்தியாவை அவரது பங்களிப்பு இல்லாமல் கற்பனை கூட செய்து பார்க்க முடியாது என்றும் திரு ஷா கூறினார். நாடு சுதந்திரம் அடைந்த போது அனைத்திந்திய சேவைகள் குறித்த விவாதங்கள் அதிகளவில் நடைபெற்றதாகவும், நல்ல அனைத்திந்திய சேவைகள் நம்மிடம் இல்லை என்றால் ஒன்றியம் முடிந்துவிடும் என்றும் இந்தியா ஒற்றுமையாக இருக்காதென்றும் திரு சர்தார் பட்டேல் அப்போது கூறியதாகவும் அவர் தெரிவித்தார். எனவே கூட்டாட்சி அமைப்பை வலுப்படுத்தி நாட்டின் ஒருமைப்பாட்டை பேணுவது உங்கள் கடமை என்பதை நீங்கள் என்றும் நினைவில் வைத்திருக்க வேண்டும் என்று அவர் கூறினார்.
அறிவியல் பூர்வமான விசாரணைக்கான தேவை குறித்து வலியுறுத்திய அமைச்சர், அறிவியல் பூர்வமான மற்றும் ஆதாரங்கள் அடிப்படியிலான விசாரணை நடைபெற்றால், அதிக மனிதசக்திக்கான தேவை குறையும் என்றார். தற்போதுள்ள பணியாளர்களை கொண்டு எவ்வாறு சிறப்பாக பணியாற்றலாம் என்பதற்கான திட்டத்தை காவல் துறை அதிகாரிகள் தொடங்க வேண்டும் என்று அவர் கூறினார்.
சைபர் குற்றங்கள் குறித்த விழிப்புணர்வு அதிகளவில் உண்டாக்கப்பட வேண்டும் என்று அமைச்சர் கூறினார். சைபர் குற்றங்களோடு, பொருளாதார மற்றும் போதைப்பொருள் குற்றங்களை களையவும் நடவடிக்கைகள் மேற்கொள்ள வேண்டும் என்று அவர் வலியுறுத்தினார்.
அனைத்திந்திய சேவை அலுவலர்கள், குறிப்பாக ஐபிஎஸ் அதிகாரிகள், விளம்பரங்களில் இருந்து ஒதுங்கியிருக்க வேண்டும் என்று திரு அமித் ஷா கூறினார். விளம்பரத்தின் மீதான ஆர்வம் பணியை பாதிக்கும். தற்போதைய காலகட்டத்தில் சமூக ஊடகங்களிடம் இருந்து விலகி இருப்பது கடினம் என்றாலும் கூட, காவல் அதிகாரிகள் அவற்றில் இருந்து விலகியிருந்து தங்களது கடமைகள் மீது கவனம் செலுத்த வேண்டும் என்றும் அவர் கேட்டுக்கொண்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1731993
----
(Visitor Counter : 205
எரிசக்தி அமைச்சகம்
2020-21ஆம் நிதியாண்டில் அடைய வேண்டிய இலக்குகளை குறிப்பிட்டு பவர் பைனான்ஸ் நிறுவனம் இந்திய அரசுடன் ஒப்பந்தத்தில் கையெழுத்திட்டது
செயல்திறன் சார்ந்த ஒப்பந்தம் ஒன்றில் இந்திய அரசின் எரிசக்தி அமைச்சகத்துடன் பவர் பைனான்ஸ் நிறுவனம் கையெழுத்திட்டுள்ளது. இந்த ஒப்பந்தத்தில், 2020-21ஆம் நிதியாண்டில் அடைய வேண்டிய இலக்குகள் குறிப்பிடப்பட்டுள்ளன.
இந்திய அரசின் செயலாளர்  திரு சஞ்சீவ் நந்தன் சகாய் மற்றும் பவர் பைனான்ஸ் நிறுவனத்தின் தலைவர் மற்றும் நிர்வாக இயக்குநர் திரு ஆர் எஸ் தில்லான் ஆகியோர் எரிசக்தி அமைச்சகம் மற்றும் பவர் பைனான்ஸ் நிறுவனத்தின் மூத்த அதிகாரிகளின் முன்னிலையில் இந்த ஒப்பந்தத்தில் கையெழுத்திட்டனர்.
பல்வேறு செயல் திறன் சார்ந்த அளவுகோல் களோடு சேர்த்து ரூபாய் 36 ஆயிரம் கோடி இலக்கை இந்திய அரசு நிர்ணயித்துள்ளது.
கடந்த சில வருடங்களாக மிகவும் சிறப்பாக செயல்பட்டு வரும் பவர் பைனான்ஸ் நிறுவனம், அதை நிரூபிக்கும் வண்ணம் இந்திய அரசிடமிருந்து அதிக மதிப்பு குறியீடுகளைப் பெற்றுள்ளது.
மேலும் விவரங்களுக்கு, இந்த ஆங்கில செய்திக் குறிப்பை படிக்கவும்:
https://pib.gov.in/PressReleasePage.aspx?PRID=1660015
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 16.14 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1828108
தொழிலாளர் மற்றும் வேலைவாய்ப்பு அமைச்சகம்
12.54 லட்சம் புதிய உறுப்பினர்கள் பணியாளர் வருங்கால வைப்பு நிதி நிறுவனத்தில் டிசம்பரில் இணைந்தனர், தமிழகம் முன்னிலை
இன்று  வெளியிடப்பட்ட பணியாளர் வருங்கால வைப்பு நிதி நிறுவனத்தின் தரவுகளின் படி, 2020 டிசம்பர் மாதம் சுமார் 12.54 லட்சம் புதிய சந்தாதாரர்கள் இணைந்துள்ளனர்.
கொவிட்-19 பெருந்தொற்றுக்கு இடையிலும், 53.70 லட்சம் நிகர உறுப்பினர்களை இந்த நிதியாண்டின் முதல் மூன்று காலாண்டுகளில் பணியாளர் வருங்கால வைப்பு நிதி நிறுவனம் இணைத்துள்ளது.
இரண்டாம் காலாண்டை விட மூன்றாம் காலாண்டில் 22 சதவீதம் வளர்ச்சி எட்டப்பட்டுள்ளது.
2020 டிசம்பர் மாதத்தில் சுமார் 8.04 லட்சம் புதிய உறுப்பினர்கள் பணியாளர் வருங்கால வைப்பு நிதி நிறுவனத்தில் இணைந்துள்ளனர். பணியாளர் வருங்கால வைப்பு நிதி நிறுவனத்தில் இருந்து வெளியேறிய சுமார் 4.5 லட்சம் பழைய உறுப்பினர்கள் மீண்டும் இணைந்துள்ளனர்.
பணியாளர் வருங்கால வைப்பு நிதி நிறுவனத்தில் இணைந்துள்ள நிறுவனங்களுக்கிடையே உறுப்பினர்கள் பணி மாறுவதும், தங்களது பணியாளர் வருங்கால வைப்பு நிதி கணக்குகளை தொடர விரும்புவதும் இதன் மூலம் தெரிகிறது.
வெளியேறிய உறுப்பினர்கள் மீண்டும் இணைவதன் மூலம், நாட்டில் கொவிட்-19 பாதிப்புகள் குறைந்து வருவதை தொடர்ந்து, பணியாளர்கள் வேலைகளுக்கு திரும்புவதும் புலனாகிறது.
பணியாளர் வருங்கால வைப்பு நிதி நிறுவன மொத்த உறுப்பினர் சேர்க்கையில் மகாராஷ்டிரா, ஹரியானா, குஜராத், தமிழ்நாடு மற்றும் கர்நாடகா ஆகிய மாநிலங்களில் இருந்து சுமார் பெரும்பாலானோர் இணைந்துள்ளனர்.
இந்த வருடம் இணைந்துள்ள 53.70 லட்சம் பேரில் 29.12 லட்சம் உறுப்பினர்கள் மேற்கண்ட மாநிலங்களை சேர்ந்தவர்கள் ஆவார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699667
(Visitor Counter : 109
சுகாதாரம் மற்றும் குடும்ப நலத்துறை அமைச்சகம்
சர்வதேச சமுதாயத்தில் இருந்து பெற்ற கொவிட்-19 உபகரணங்களை மாநிலங்கள்/யூனியன் பிரதேசங்களுக்கு இந்திய அரசு தொடர்ந்து திறம்பட ஒதுக்கி வருகிறது
உலகளாவிய பெருந்தொற்றுக்கு எதிரான போரில், கொவிட்-19-ஐ கட்டுப்படுத்துவதற்கான இந்தியாவின் முயற்சிகளுக்கு சர்வதேச சமுதாயம் உதவிக்கரம் நீட்டி வருகிறது.
தனது “ஒட்டுமொத்த சமுதாய” அணுகலின் கீழ் மாநிலங்கள் மற்றும் யூனியன் பிரதேசங்களின் ஒத்துழைப்போடும், மக்களின் ஆதரவோடும், கொவிட்-19 பெருந்தொற்றுக்கு எதிரான போரில் இந்திய அரசு முன்னணியில் உள்ளது.
நிதி ஆயோக் தலைமை செயல் அதிகாரி திரு அமிதாப் காந்த் தலைமையில் நடைபெற்ற அதிகாரமளிக்கப்பட்ட குழு எண்.3-ன் கூட்டத்தில், மத்திய தகவல் மற்றும் ஒலிபரப்பு செயலாளர் திரு அமித் காரே, மத்திய செலவினங்கள் செயலாளர் டாக்டர் டி வி சோமநாதன், வெளியுறவுத் துறை கூடுதல் செயலாளர் திரு தம்மு ரவி, சுகாதாரத் துறை கூடுதல் செயலாளர் திருமிகு ஆர்தி அஹுஜா ஆகியோர் பங்கேற்றனர்.
வெளிநாடுகளில் இருந்து பெறப்பட்ட கொவிட்-19 தொடர்பான பொருட்களை துரிதமாக விநியோகிப்பதற்கான வழிமுறைகள் குறித்து கூட்டத்தில் விவாதிக்கப்பட்டது. நிவாரண பொருட்கள் ஒரு நாட்டில் இருந்து கிளம்பிய உடன், அது குறித்த தகவலை சுகாதார அமைச்சகத்திற்கு உடனடியாக வெளியுறவுத் துறை அனுப்புவதாக வெளியுறவுத் துறை கூடுதல் செயலாளர் தெரிவித்தார். அதன் பிறகு அவற்றை விநியோகிப்பதற்கான திட்டத்தை சுகாதார அமைச்சகம் வகுக்கும்.
பொருட்கள் இந்தியா வந்தடைவதற்குள் அவற்றை விநியோகிப்பதற்கான திட்டத்தை சுகாதார அமைச்சகம் வகுத்து விடுவதாக சுகாதாரத் துறை கூடுதல் செயலாளர் தெரிவித்தார்.
பல்வேறு நாடுகள்/அமைப்புகளிடம் இருந்து 2021 ஏப்ரல் 27 முதல் மருத்துவ பொருட்கள் மற்றும் உபகரணங்களை இந்திய அரசு பெற்று வருகிறது.
1841 ஆக்சிஜன் செறிவூட்டிகள், 1841 ஆக்சிஜன் உருளைகள், 9 ஆக்சிஜன் உற்பத்தி நிலையங்கள், 2403 சுவாசக் கருவிகள்/பி பாப்/சி பாப், 2.8 லட்சத்திற்கும் அதிகமான ரெம்டெசிவிர் குப்பிகள் இது வரை விநியோகிக்கப்பட்டுள்ளன.
2021 மே 5 அன்று பெறப்பட்ட முக்கிய பொருட்களின் விவரம் வருமாறு:
1. ஆஸ்திரேலியாசுவாசக் கருவிகள்/பி பாப்/சி பாப்ஆக்சிஜன் செறிவூட்டிகள் 
2. அமெரிக்காஆர்டிகேரெம்டெசிவிர்தனிநபர் பாதுகாப்பு உபகரணங்கள் மற்றும் இதர பொருட்கள்
3. பகரைன்திரவ மருத்துவ கொள்கலன் 
2021 மே 5 வரை பெறப்பட்ட அனைத்து பொருட்களும் மாநிலங்கள்/நிறுவனங்களுக்கு முறையாக ஒதுக்கப்பட்டுள்ளன. இந்த நடவடிக்கை தொடர்ந்து நடைபெற்று வருகிறது.